ઘણા લોકો હનુમાનજીને અગિયારમા રુદ્ર ગણે છે. ઘણા લોકો તેમને વાનર સ્વરૂપ ગણેછે. ભક્તોમાં આ બાબતે ભેદ છે છતાં ભક્તો હનુમાનજી આગળ નત મસ્તક થઇ જાય છે તે વાત નિર્વિવાદ છે. આજે ઘણા શ્રીમંતો તથા ઘણા હનુમાન ભક્તો જયાં પણ વાંદરા જુએ ત્યાં તેને હનુમાન સ્વરૂપ ગણી પગે લાગે છે ઘણા દિલદાર ભકત તથા શ્રીમંતો દર શનિવારે તથા મંગળવારે વાંદરાને કેળાં, બિસ્કિટ કે અન્ય ફળફળાદિ આપે છે. આ તો છે હનુમાનજી મહારાજ પ્રત્યેની અપ્રતીમ ભક્તિ. હનુમાનજી કોણ? બાબતની એક કથા આપના સમક્ષ પ્રસ્તૃત છે.